Den Vest-Sjællandske Avis, 1820-02-15
Nyeste Post-Efterretninger. Naar man tager alle de Efterretninger sammen, som den udenlandske Post har denne Gang medbragt om Tilstanden i Spanien, saa kan man ikke udbringe noget andet Resultat deraf end dette, at den ikke har et saa beroeliggende Udseende, som man hidindtil har forventet; thi ikke at tale om, at der endnu ikke er indløben nogen officiel Jndberetning, som kunde give denne Beroeligelse, saa er alt det øvrige, som fortælles, meere skikket til at opvække Betænkeligheder, end til at betage dem. Man har private Breve fra Madrid, som naae til den 25de. de forkynde, at Kongen ligger syg af et heftigt Gigt anfald, at der herskede i Staden den ængsteligste Uroelighed, og at flere anseelige Personer ere der blevne arresterede; og det meest betænkelige er endnu dette, at Posterne fra Sevilla og Cadix ere udeblevne; ogsaa hedder det, at 2 til 3000 Rebellere staae ved Utreca, tæt ved Sevilla, og true denne Stad, ifølge nogle Beretninger, skulle 8000 Mand Jnsurgentere være paa Marschen dertil, ligesom at man nu begynder ved Hoffet at holde Sagen for meget alvorlig. Hvad Cadix angaaer, saa naae vore Efterretninger derfra ikke længere, endtil den 18de, og det som høres derfra, seer ikke saa got ud, som det der forrige Gang blev meldet, saaledes fortælles der nu at Jnsurgenterne have antaget Navnet af en constitutionel Armee; at de ved Proclamationer, som circulere i Andalusien, forlange, at de Cortes skulle sammenkaldes; at de have besat Fortet St. Petri, og at de sætte alle de Batterier istand imod Cadix, som de Franske fordum havde anlagt paa Øen Leon, at de have plantet en National Fahne; at de, efterat have erobret Arsenalerne i la Carraca ere overflødigen forsynede med Vaaben, Ammunition og Levnetsmidler, og at de nu fortære de Forraad, som vare indsamlede til Expeditionen; at de ere talrige og oppebie General Freyre med megen Rolighed. Fra Cadix selv fornemmes foruroligende Rygter; f. Ex. at det er forbudet, at 6 Mennesker ikke maae tale sammen paa et Sted paa Gaderne; og at man neppe vover der at læse de opslagne Proclamationer; Gouverneuren i denne Stad hedder Valdez. Det var et falsk Rygte, at Søeministeren Cisneros var sluppet løs fra Rebellerne. Moniteuren beretter nu selv, at Jnsurgenterne have erobret Arsenalet i la Carraca, hvorved de tillige bemægtigede sig Orlogs skibet San Julian paa 64 Kanoner, en Fregat og nogle Kanonbaade, saa at de nu ogsaa ere i Besiddelse af en Marine. 10 Regimenter skulle være i Opstand, meest Jnfanterie og Artillerie; Cavalleriet siges at udvise større Troeskab; mange høie Officierer skulle være arresterede af Rebellerne; deres øverste Anfører siges at være Don Rafael Riego, under ham commanderer Qviroga. Hvad giør nu imidlertid General Freyre, som Kongen har udnævnet til interimistisk Chef for Expeditions Armeen, Moniteuren siger: at han organiserer en Armee; han har udstædet en Proclamation mod Rebellerne, og vil, som det hedder, besynderlig nok, forlægge sit Hovedqvarteer til Anteqvern, hvorved Sevilla med hele Andalusien og Landeveien til Madrid gives blot for Rebellerne; man formoder at han ikke stoler paa sine undergivne Troppers Sindelag. Det seer ikke ud til, at Cadix er taget, men at Rebellerne ere gaaede over Floden Guadalqvivir, og have afskaaret Communicationen dermed. Foruden af de politiske Uroeligheder lider man i Spanien af en usædvanlig streng Vinter; Ebrofloden er bedækket med Jis; Vinen var paa samme Steder frosset i Kielderne, og i Murcia, hvor ingen kunde erindre sig at have seet Snee, laae den en Alen høi paa Jorden. Det er ganske naturligt, at den Spanske Regiering under disse Omstændigheder har ladet tilkiendegive General Morillos Adjutant, at han ikke kan for det første vente nogen Hielp fra Spanien; Adjutanten har derpaa erklæret, at saa var det ogsaa umueligt, at Generalen kunde holde sig længere; han har nu indskibet sig i Bilbao. Det hedder, at Bolivar har indtaget Staden Maracaibo. Gouverneuren i Carraccas er ankommen til Øen Curacao. Bolivar har under 8de Septbr. f. A., inden han forlod St. Fe, for at marschere mod Morillo, udstædet en Proclamation til Folket i Nye Granada, og opmuntret det til at forene sig med Venezuela til een Republik. – Jfølge Efterretninger, som man har faaet over Panama, skal Lord Cochrane været ankommen, den 28de September med sin Escadre for Callad; paa samme Tid skal General St. Martin være landet med et Corps Chillesere ved Pacon, 25 Mile fra Lima, og vil ufortøvet marschere mod denne Hovebstad. Man troer nu selv i Spanien, at Colonierne ere tabte.